Hvis du har sagt din stilling op før konflikten, så opsigelsesperioden løber under konflikten, bliver du omfattet af konflikten på samme måde som de øvrige kolleger på arbejdspladsen.
Hvis du siger din stilling op under en konflikt, skal det ske med det varsel og efter de regler, som står i din overenskomst. Du kan eventuelt bruge følgende formulering:
"Uanset indholdet i en eventuel fortrædigelsesklausul i forbindelse med afslutning af den løbende konflikt, skal jeg herved meddele, at jeg ikke ønsker at fortsætte mit ansættelsesforhold efter udgangen af XX måned. Hvis konflikten afsluttes inden udgangen af XX måned, vil jeg naturligvis genoptage arbejdet fra tidspunktet for konfliktens ophør og indtil XX”.